b"\n_START_ARTICLE_\nDixie (regi\xc3\xb3)\n_START_PARAGRAPH_\nDixie (Dixieland de vegades) \xc3\xa9s un nom donat al Sud dels Estats Units. M\xc3\xa9s precisament, \xc3\xa9s el nom que ha rebut el territori cobert pels antics Estats Confederats d'Am\xc3\xa8rica i als Estats esclavistes que van romandre lleials a la Uni\xc3\xb3 (Virg\xc3\xadnia Occidental, Kentucky, Maryland i Missouri). Aquests estats es troben al sud de la l\xc3\xadnia Mason-Dixon, que va determinar el l\xc3\xadmit legal de l'esclavitud._NEWLINE_Durant la Guerra Civil, era el nom afectu\xc3\xb3s dels Estats Confederats. Actualment, es designen sota aquest nom els Estats del Sud._NEWLINE_\xc2\xabHeart of Dixie\xc2\xbb \xc3\xa9s un nom donat a l'Alabama, o m\xc3\xa9s espec\xc3\xadficament a la capital original dels Estats Confederats d'Am\xc3\xa8rica, l'actual capital d'Alabama: Montgomery.\n_START_SECTION_\nAlfabet fon\xc3\xa8tic de l'OTAN\n_START_PARAGRAPH_\nEn els aeroports, Dixie tamb\xc3\xa9 s'utilitza de vegades en l'alfabet fon\xc3\xa8tic de l'OTAN en lloc de \xc2\xabDelta\xc2\xbb per evitar confusions amb l'empresa Delta Air Lines."